দুদিনের মধ্যে কসবা হত্যাকাণ্ডের কিনারা করে ফেলল কলকাতা পুলিস। হাওড়া স্টেশন থেকে গ্রেফতার করা হল মহিলা খুনের প্রধান অভিযুক্তকে। পুলিস সূত্রে খবর, জেরায় খুনের কথা স্বীকার করেছে ধৃত ব্যক্তি। আনমোল জৈন হত্যায়, পরিবারের পুরনো কর্মচারী রাহুল সিংয়ের দিকেই সন্দেহ ছিল পুলিসের। পোস্টমর্টেম রিপোর্ট ও রাহুলের মোবাইলের টাওয়ার লোকেশন খতিয়ে দেখে তদন্তকারীরা নিশ্চিত হন, খুনের সময় ওই এলাকাতেই ছিল সে। জেরায় রাহুল জানিয়েছে, পাওনা টাকা আদায়ে বুধবার দুপুরে রাজডাঙায় আনমোলের ফ্ল্যাটে যায় রাহুল
 ওয়েব ডেস্ক: দুদিনের মধ্যে কসবা হত্যাকাণ্ডের কিনারা করে ফেলল কলকাতা পুলিস। হাওড়া স্টেশন থেকে গ্রেফতার করা হল মহিলা খুনের প্রধান অভিযুক্তকে। পুলিস সূত্রে খবর, জেরায় খুনের কথা স্বীকার করেছে ধৃত ব্যক্তি। আনমোল জৈন হত্যায়, পরিবারের পুরনো কর্মচারী রাহুল সিংয়ের দিকেই সন্দেহ ছিল পুলিসের। পোস্টমর্টেম রিপোর্ট ও রাহুলের মোবাইলের টাওয়ার লোকেশন খতিয়ে দেখে তদন্তকারীরা নিশ্চিত হন, খুনের সময় ওই এলাকাতেই ছিল সে। জেরায় রাহুল জানিয়েছে, পাওনা টাকা আদায়ে বুধবার দুপুরে রাজডাঙায় আনমোলের ফ্ল্যাটে যায় রাহুল
বচসার মাঝে রাগের মাথায় আনমোলকে মুখে বালিশ চাপা দিয়ে খুন করে সে । মৃত্যু নিশ্চিত করতে গলায় বেল্ট পেঁচিয়ে ফাঁসও দেওয়া হয়। মোবাইল, দুটি সোনার চেন ও নগদ পাঁচ হাজার টাকা নিয়ে পালায়। ভিনরাজ্যে পালানোর ব্যবস্থা করতে আনমোলের মোবাইল থেকেই বড়বাজারে পাপ্পু নামে একটি ছেলেকে ফোন করে রাহুল। ওই কল রেকর্ডের সূত্র ধরেই শুক্রবার সকালে হাওড়া স্টেশন থেকে তাকে গ্রেফতার করে পুলিস। রাহুলের বন্ধু পাপ্পুকেও জিজ্ঞাসাবাদ করা হচ্ছে।